แม้สงครามจบ แต่เรายังมีภารกิจ เกาหลีใต้ ตามหา ทหารไทย ร่วมต่อสู้ในสมรภูมิรบ
แม้สงครามบนคาบสมุทรเกาหลี ที่เริ่มขึ้น เมื่อวันที่ 25 มิ.ย.1950 และจบลงในวันที่ 27 ก.ค. 1953 โดยประเทศไทย ถือเป็นประเทศที่ 2 ของโลก และเป็นประเทศแรกในเอเชีย ที่ส่งทหารร่วมรบในสงครามเกาหลี ซึ่งทหารไทยได้ต่อสู้อย่างกล้าหาญ เพื่อปกป้องเกาหลีใต้ จนได้รับสมญานามว่า ,พยัคฆ์น้อย ,อย่างไรก็ตาม แม้สงครามจะผ่านมา 67 ปีแล้ว แต่ภารกิจของรัฐบาลเกาหลีใต้ยังไม่จบ เนื่องจากพวกเขายังคงค้นหาร่างผู้สูญหายในสงคราม รวมถึงตามหาเหล่าทหารที่เคยร่วมเคียงบ่าเคียงไหล่กันมาในสมรภูมิรบครั้งนั้นอีกด้วย ,นายลี อุก ฮอน (Mr. Lee Wook-heon) เอกอัครราชทูตสาธารณรัฐเกาหลี ประจำประเทศไทย เปิดเผยกับ ,ทีมข่าวไทยรัฐออนไลน์, ว่า รัฐบาลเกาหลีกำลังหาข้อมูลในอดีตของทหารที่ได้เข้าร่วมรบในสงครามเกาหลี โดยเฉพาะในประเทศไทยนั้นพำนักอยู่ที่ไหน และยังมีชีวิตอยู่หรือไม่,โดยตอนนี้พอมีข้อมูลอยู่ว่า มีทหารผ่านศึกไทยที่ร่วมเข้าทำสงครามเกาหลีประมาณ 6,000 นาย แต่ตอนนี้ทางสถานทูตติดต่อได้มีเพียง 1,000 นายเท่านั้น ซึ่งในจำนวนนี้มีชีวิตอยู่ประมาณ 100 นาย ส่วนอีก 5,000 นายนั้นอยู่ที่ไหน และยังมีชีวิตอยู่หรือไม่ ทางสถานทูตฯ กำลังออกค้นหาอยู่ ,ครั้งที่แล้ว ผมอ่านข่าวพบว่า เจอทหารผ่านศึกสงครามเกาหลี ท่านหนึ่งที่อยุธยา ผมจึงให้ผู้ช่วยทูตทหารฯ และเจ้าหน้าที่สถานทูตฯ ไปหาท่านเพื่อช่วยเหลือ และมอบเหรียญสันติภาพ ทุนการศึกษาเพื่อช่วยเหลือทายาท ซึ่งตอนนี้ทางเราอยากทราบว่า ทหารไทยที่ผ่านศึกสงครามเกาหลีจำนวน 5 พันคนยังมีชีวิตอยู่หรือไม่ ถ้าหากเสียชีวิตแล้ว เราก็อยากจะติดต่อลูก หลาน หรือทายาท เพื่อดูแล และขอบคุณที่ได้ร่วมเคียงบ่าเคียงไหล่กันมาในสงครามนั้น,ขณะที่ นายอี กวาง ฮอน (Mr. Lee Kwang-Hyun) ผู้อำนวยการกระทรวงรักชาติและกิจการทหารผ่านศึก กล่าวว่า รัฐบาลเกาหลีได้จัดทำนโยบายและวางแผนจัดทำโครงการต่างๆ เพื่อขอบคุณเหล่าวีรบุรุษที่เคยร่วมทำสงครามด้วยกัน ดังนี้ 1. มอบทุนการศึกษา 2. เชิญทหารผ่านศึกไปเยี่ยมประเทศเกาหลีใต้ 3. ให้เยาวชนไทย และเกาหลีร่วมกิจกรรมด้วยกัน,อย่างไรก็ตาม ก่อนหน้านี้กระทรวงรักชาติและกิจการทหารผ่านศึก ได้เชิญทหารผ่านศึก และทายาทเดินทางไปยังประเทศเกาหลีใต้มากว่า 10 ปีแล้ว แต่กิจกรรม Vision Camp เพิ่งจะเกิดขึ้นเป็นปีที่ 2 โดยเราได้จัดกิจกรรมเพื่อให้ลูกหลานของเหล่าทหารผ่านศึกทั้งฝั่งไทยและเกาหลีได้มีโอกาสทำความรู้จักกัน และแลกเปลี่ยนประสบการณ์ในด้านต่างๆ ร่วมกันอีกด้วย,ยังคงค้นหาร่างวีรบุรุษ,ผู้สื่อข่าวรายงานเพิ่มเติมว่า ทางสถานทูตฯ ยังคงค้นหาเหล่าผู้สูญหายในสงครามแม้จะผ่านมาถึง 67 ปี โดยรายชื่อผู้ที่สูญหายไปในการรบผลัดที่ 1-14 มีดังนี้ ส.ต.สวัสดิ์ แก่นมั่น สังกัดเดิม กอง รร.ร., ส.ท.ทองคำ ภาระนนท์ สังกัดเดิม ร.6 พัน 6, พลฯ แอบ พุ่มพวง สังกัดเดิม ร.21 พัน, พลฯ สำราญ จิตรมณี สังกัดเดิม ร.21 พัน และ ส.อ. พยัคฆ์ สิงห์ทองวรรณ์ สังเกิดเดิม ร.7 พัน.1,อย่างไรก็ตาม สถานทูตฯ ได้เดินทางไปทุกภาคของประเทศไทย ปีละ 2 ครั้ง เพื่อค้นหาทหารผ่านศึก และจัดพิธีมอบเหรียญเชิดชูเกียรติทูตเพื่อสันติภาพให้ทหารผ่านศึก พร้อมทั้งมอบทุนการศึกษาให้ทายาทของทหารผ่านศึกเหล่านั้นอีกด้วย,สำหรับ ทหารผ่านศึกที่เคยได้ร่วมรบในสงครามเกาหลีในปี พ.ศ. 2493-2497 หรือทายาทที่พอทราบว่า คุณปู่ หรือคุณตา เคยได้ผ่านศึกสงครามที่เกาหลี สามารถติดต่อมายังเอกอัครราชทูตสาธารณรัฐเกาหลี ประจำประเทศไทย หรือ ,สมาคมทหารผ่านศึกเกาหลี ในพระบรมราชูปถัมภ์, เพื่อรับการขึ้นทะเบียน และเชิดชูความดี และความเสียสละต่อไป.,ข่าวที่เกี่ยวข้อง,ผู้ช่วยทูตฝ่ายทหาร เกาหลี ขอบคุณ พบวีรชนในสงคราม ยังค้นหาร่างสูญหาย 5 นาย,พบวีรชนวัย 92 อดีตทหาร ราชสกุล เสนีย์วงศ์ ณ อยุธยา นั่งขายลอตเตอรี่
รัฐบาลเกาหลีกำลังหาข้อมูลในอดีตของทหารที่ได้เข้าร่วมรบในสงครามเกาหลี โดยเฉพาะในประเทศไทยนั้นพำนักอยู่ที่ไหน และยังมีชีวิตอยู่หรือไม่
สถานทูตเกาหลีประจำประเทศไทย,สงครามเกาหลี,ทหารผ่านศึกเกาหลี,ตามหาทหารไปร่วมรบที่เกาหลี,เกาหลีใต้,ข่าวทั่วไป